《游熙春台》
宋代·黄通

吾闽山水州，佳丽发于邵。中有登高山，迥与蓬莱肖。

万家鸡犬环，四面城池绕。木老烟苍苍，天低云杳杳。

作者简介：宋福建邵武人，字介夫。仁宗嘉祐二年进士。除大理丞。每浩歌长啸，众目以为异人。有为元夕灯诗者，通云其词未壮，自为诗云：“秦楼十二玉梯横，紫府千门夜不扃。疑是嫦娥弄春色，彩云移下一天星。”可见其雄俊。